Գլենդէյլի Քաղաքային խորհոէրդը հաստատեց 305,000 դոլարի վճարումը Գլենդէյլի թիւ 26 Հրշէջ կայանի եւ Քասա Վըրդուգօ գրադարանի զոյգ շէնքերում անուաթոռ օգտագործողների համար յատուկ զուգարան-լուացարաններ կառուցելու նպատակով: Արդէն երկու տարի էր ինչ այս հարցը վէճերի ու տարակարծութեանց առիթ է եղել: Վերոնշեալ յատկացումներին հակառակողները ոչ թէ դէմ են հարցիբ սկզբունքօրէն այլ նկատում են թէ քաղաքի եւ երքրի ներկայ ճգնաժամային պայմաններում երբ քաղաքն ունի 18 միլիոն դոլարի բաց, նման յատկացում կատարելը առաջնային չէ: Քաղաքի պատասխանատուները իրենց հերթին տրամաբանում են թէ քաղաքին պատկանող շէնքերը որոնք չեն լրացնում ֆեդերալ օրինաչափերը անուաթոռ օգտագործողներին համապատասխան հնարաւորութիւններ տրամադրելու իմաստով կարող են դատական հարցեր ստեղծել քաշաքի համար: Եթէ նոյնիսկ մէկ հոգի բողոքի այդ հնարաւորութեան չգոյութեան պատճառով քաղաքը պատասխանատու կը լինի դրա համար: